Fil-Qorti, Brian Pace minn Ra]al Ġdid ammetta li ippoza ta’ pulizija biex seraq zewġ nisa anzjani mid-dar tagħhom f’Tas-Sliema. Huwa kien akkuzat fost oħrajn li seraq ħames arloġġi ta’ ditta rinomata li wieħed minnhom jiswa’ tmenin elf ewro. Pace li għal xi jiem kien infittex mill-pulizija fuq din is-serqa, ġie arrestat meta mar fl-Ghassa ta’ Raħal Ġdid fejn huwa stess ta tagħrif lil pulizija fuq is-serqa waqt li sostna li ma kienx waħdu. L-Avukat difensur Mark Busuttil qal lil Qorti li Pace ma kienx il-moħħ wara s-serqa u allega li l-persuna oħra involuta hija qarib tal-vittmi. Id-difiza qalet li Pace għandu l-problema tad-droga u kien għal kura fl-isptar Monte Carmeli u ġie sfruttat f’dan il-kaz. Il-prosekuzzjoni sostniet li għalkemm Pace seta’ ġie uzat, ħa elf ewro u kien imwieghed 42 elf ewro oħra għas-sehem tiegħu fir-reat. Il-Qorti ser tagħti s-sentenza tagħha nhar it-Tlieta filwaqt li Pace baqa’ jinaamm arrestat.